Iktar minn 4,500 persuna ġew arrestati madwar ir-Russja kollha waqt rallies il-ġimgħa li għaddiet favur il-Kap tal-Oppożizzjoni Alexei Navalny. Huwa stmat li l-akbar ammont ta' persuni li ġew arrestati kienu f'Moska. Il-persuni li niżlu fit-toroq qed jitolbu l-ħelsien mill-arrest ta' Navalny. Huwa kien arrestat hekk kif irritorna fir-Russja wara li rkupra minn attentant fuq ħajtu meta kien avvelenat f'Awwissu li għadda. Id-demostranti qegħdin jisħqu li għalihom ir-Russja tinsab arrestata b'referenza għal dan l-arrest. Navalny kien avvelenat b'Novichok, aġent kontra n-nervituri li kien ġie żviluppat f'faċilita statali Sovjetika li għadha topera taħt il-kontroll tal-gvern Russu. L-użu ta' Novichok jagħti indikazzjoni ċara tal-involviment tal-Kremlin, għalkemm il-gvern Russu qed jiċħad dan. Navalny kien ġie trasferit f'Berlin – il-familjari ta' Navalny ma fdawx sptarijiet Russi – u rċieva trattament li salvalu ħajtu. Però Navalny nsista li ried imur lura f'pajjiżu, anke jekk il-gvern Russu kkonferma li se jfittex l-arrest tiegħu. F'nofs Jannar, Navalny ġie arrestat hekk kif mar lura r-Russja.